text: كاتو النسكافيه و الجوز
text: #000003
text: صار الي كتير زمان ما حضرت كيك ع مزاجي , و زمان ما دخلت ع المطبخ و قلت يلا ع شي حلو و جديد . ع جية الكهربا رجعت اتشجعت . و فتت ع المطبخ و قلت يلا علييهن حضرت هل الوصفة , كاتو النسكافيه و الجوز , و هي الوصفة رح تعجب كتير الصبايا الي بيدورا على وصفة فيها مكسرات لحتى تتوزع المكسرات في كل القالب , مو تغوص لتحت و تحترق , وصفة الكيك نفسها أنا معتمدتها من زمان بس بغير فيها شي كل مرة , و الكيك رح يطلع غني و بيدوب بالتم دوبان و ما في ثقوب , و هادا أكتر شي بحبه بالكيك . ما بحب أبدا الكيك النفاش الي بيشبه الكاتويات القديمة الهوائية , هو بيجوز يكون طيب , بس أنا ما كتير بحبه .
  أما الكريما فكنت حابة حضر شي كمان فيه نسكافيه , بس شي ع السريع , خطرلي البيشاميل فطبقت شي قريب عليه , حطيت المقادير كلها على بعضها , و خفقة صغيرة على النار , رشة فانيليا , و قطعة زبدة و بس , أطيب و أشهى و أسهل كريما , و مو بس طيبة , كمان بتعطيكي شكل حلو ع الكيك , هيك بيصير كأنو متعوب عليه و أخد شغل خيرات الله منك , و انت بتكوني يا دوب كتيتي الكريما كت ع الكاتو , و أهما شي انك تستني الكريما شوي لتبرد قبل ما تصبيها , بس كمان مو تستنيها كتير بتعود بتصير قاسية و ما بتلبس القلب لبس , يعني وقت تحسي أنو الكريما بديت تسمك منصبها على مهلنا فوق الكاتو و هيك رح تغلفه كله بنعومة و تنزل على الأطراف بشكل مغري . و هل الكريما صار جربتها بالكراميل و كمان بالشوكولا و مرة تركتها سادة , كتير سهلة و طيبة
  لهل القالب بحب أختار قالب كبير لحتى ما يكون الكيك سميك , لان ما رح أحشيه , بس كريما الوج . و كمان إذا بدك فيك تحضريه باللوز , أو بالجوز أو بالبندق , أيا نوع مكسرات بتحبيه , فيك تستعمليه حسب زوءك .
  بتمنى تجربيه و بالصحة و الهنا
text: #000006
text: جوز،كاتو،كريما،كيك،لوز،مكسرات،نسكافيه
text: #000008
text: ولي على هذا الكيك شو رائع شكله. و بالجوز كمان لااااا كتير هيك. لازم أخترع شي مناسبة عن قريب مشان أعمله. يسلموا ايديك على الوصفة. أكيد لازم جربه.
text: #000018
text: يسلم هالايدين مدام منى بتشهي بس لوسمحتي حابة اسألك حضرتك ذكرتي انو ممكن نستخدم نفس وصفة الكيك بوصفات تانية ياريت تعطيني افكار تانية لانو زوجي مابيحب نكهة النسكافيه انا كتير حبيت فكرة الكريمة وشكلا خطيير بس مثلا لو حبيت اعملا بالشوكولا او التوفي مثلا شو لازم اعمل او شو يلي لازم غيرو سواء بوصفة الكيك او الكريمة خاصة انو مذكور من ضمن مكونات الكيك النسكافيه
  طولت عليكي ( بس ماكتير عندي خبرة بالكيك او الكريمة بصراحة من كتر ماجربت كيكات وماظبط معي صرت بخاف ^_^ بتشكرك كتيييير
text: #000020
text: اهلا و سهلا رنيم
  هلا ممكن تعملي الكيك نفسه بس سادة ,بنكهة الفانيليا و بس , و الكريما بتستغني عن السكر و بتحليها بصلصة الكراميل , أو ممكن تستخدمي معلقتين كورن فلور , معلقتين كاكاو ..
  ممكن كمان عواض تحطي مع الجوز شوي تمر مفروم , جوزك ايا نكهة بيحب ؟
text: #000021
text: حبيت فكرة اضافة التمر كتيير ,,زوجي كتيير عجبتو صورة الكيكة يلي عاملتيها وشكل الكريمة بس فكرها شوكولا وبدو ياها نفسها بس بصوص الشوكولا بدي اعملها نفسها بالشوكولا في اي نصائح لحتى اقدر اعمل الكريمة بنفس الطريقة وانا شفت بموقع لقمة طريقة صوص الشوكولا فيني استخدمها وتطلع هيك متل الكريمة يلي لهي الكيكة
text: #000031
text: و عليكم السلام رانو
  الحمد لله بخير و انت ان شا الله تمام ؟
  ممممم معناها معالق النشا كانت ممسوحة , هي بدها تغلي غلوة غلوتيين مو اكتر و بعدها منرفعها و منضيف الزبدة , معلش حاولي مرة تانية لان بس ما زبطت رح تعتمديها دوما ان شا الله , و مشان اللون , جربي زيدي الكمية لحتى يطلع متل ما بتحبي
  رح استنى الصورة
text: #000042
text: هلا هل الوصفة طيابتها بالزبدة الي فيها , بس اذا ما بتحبي طعمتها خلص استبدليها بزيت و المقدار لهي اوصفة كاسة
  بسحضري الكاتو بطريقة عادية , عني خفق البيض و بعدها السكر و بعدها السوائل بالتناوب مع الطحين
  ايا سؤال تاني من عيوني
text: #000047
text: هلا هل الوصفة طيابتها بالزبدة الي فيها , بس اذا ما بتحبي طعمتها خلص استبدليها بزيت و المقدار لهي اوصفة كاسة
text: #000048
text: بسحضري الكاتو بطريقة عادية , عني خفق البيض و بعدها السكر و بعدها السوائل بالتناوب مع الطحين
text: #000049
text: خليط الترطيب هو المي و السكر الي قلبناهم مع بعض و موجويين بالمقادير , من دون غلي , بس تحريكة صغيرة ليدوب السكر
  بهي الوصفة ما رح ينزل الجوز لتحت , لان المزيج سميك , جربيه و رح يعجبك ان شا الله
text: #000051
text: بهي الوصفة ما رح ينزل الجوز لتحت , لان المزيج سميك , جربيه و رح يعجبك ان شا الله
text: #000053
text: انا اليوم جربت هالكيك اليوم بس بلا جوز وفعلا طلع روعة طعم ومنظر تسلم ايدك
text: #000054
text: ست منى شكرا كتير عالوصفة ويسلمو ايديكي شكل الكيك بشهي ومن اول ماشفتو قلت بدي اعمل متلو.. بس صار معي مشكلة غريبة مو صايرة مع حدا من الصبايا اللي جربو الوصفة، بعد ما خفقت الزبدة مع السكر والبيض والفانيليا تماما متل مو مكتوب بالوصفة حطيت نص كوب اللبن المذكور وبعدها كاسة الحليب اللي مدوب فيها النسكافيه، قام المزيج كلو فرط معي وعزل وصار شكلو متل المامونية
text: #000058
text: اي معلش ، حتى لو هيك صار بيزبط اذا استمريتي بالوصفة
text: #000059
text: شكرا بس حابه اسال لازم تكون الزبده مذوبه ولا لا باكيت زبده عادي واخفقوا وشو يعني كشط الجوانب وشكرا
text: #000062
text: والله الكيك هاد شكله بشهييييي داااب قلبي معه
text: #000064